**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՄԱՍԻՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հայաստանի Հանրապետության` 2018 թվականի մարտի 23-ին ընդունված «Քաղաքացիական ծառայության մասին» ՀՕ-205-Ն օրենքում (այսուհետ` Օրենք) կատարել հետևյալ լրացումները.

 **Հոդված 1.** 1.Օրենքի 8-րդ հոդվածի 1-ին մասի **«**դեպքում» բառից հետո լրացնել «՝ բացառությամբ սույն հոդվածով նախատեսված դեպքերի:» բառերը:

 2. Օրենքի 8-րդ հոդվածը լրացնել հետևյալ բովանդակությամբ 3-րդ մասով.

 «3. Հարկային և(կամ) մաքսային մարմիններում` քաղաքացիական ծառայության պաշտոնները կարող են զբաղեցվել «Հարկային ծառայության մասին» օրենքի 18.1 հոդվածով և(կամ) «Մաքսային ծառայության մասին» օրենքի 13.1 հոդվածով նախատեսված կարգով հավաստագիր ստացած թեկնածուներից:»:

 **Հոդված 2.** Օրենքը լրացնել հետևյալ բովանդակությամբ նոր 11.1 հոդվածով.

«Հոդված 11.1 Հավաստագիր ստացած անձանց պաշտոնի նշանակումը

1. Հարկային և (կամ) մաքսային մարմինների քաղաքացիական ծառայության մասնագիտական պաշտոնների 3-րդ, 4-րդ, 5-րդ, 6-րդ, 7-րդ և 8-րդ ենթախմբերում թափուր պաշտոններ առաջանալու դեպքում առաջնահերթ նշանակումներ կատարվում են «Հարկային ծառայության մասին» օրենքի 18.1 հոդվածով և (կամ) «Մաքսային ծառայության մասին» օրենքի 13.1 հոդվածով նախատեսված կարգով հավաստագիր ստացած թեկնածուներից:
2. Սույն հոդվածի 1-ին մասով նախատեսված պաշտոններում հավաստագիր ստացած թեկնածուներից նշանակում չկատարվելու դեպքում, նշանակումներ կատարվում են սույն օրենքի 8-րդ հոդվածի 1-ին մասով սահմանված կարգով:»:

**Հոդված 3.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից: